CELEX: 31998R0050
Language: el
Date: 1997-12-19 00:00:00
Title: Κανονισμός (ΕΚ) αριθ. 50/98 του Συμβουλίου της 19ης Δεκεμβρίου 1997 για την κατανομή, το 1998, των ποσοστώσεων αλιευμάτων της Κοινότητας στα ύδατα της Γροιλανδίας

Avis juridique important

|

31998R0050

Κανονισμός (ΕΚ) αριθ. 50/98 του Συμβουλίου της 19ης Δεκεμβρίου 1997 για την κατανομή, το 1998, των ποσοστώσεων αλιευμάτων της Κοινότητας στα ύδατα της Γροιλανδίας  

Επίσημη Εφημερίδα αριθ. L 012 της 19/01/1998 σ. 0072 - 0074

ΚΑΝΟΝΙΣΜΟΣ (ΕΚ) αριθ. 50/98 ΤΟΥ ΣΥΜΒΟΥΛΙΟΥ της 19ης Δεκεμβρίου 1997 για την κατανομή, το 1998, των ποσοστώσεων αλιευμάτων της Κοινότητας στα ύδατα της ΓροιλανδίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη περί ιδρύσεως της Ευρωπαϊκής Κοινότητας,τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,την πρόταση της Επιτροπής,Εκτιμώντας:ότι η συμφωνία αλιείας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου, (2) παρατάθηκε για μία συμπληρωματική περίοδο έξι ετών, μέχρι την 31η Δεκεμβρίου 2000,ότι η Ευρωπαϊκή Κοινότητα, αφενός, και η κυβέρνηση της Δανίας και η τοπική κυβέρνηση της Γροιλανδίας, αφετέρου, ενέκριναν, κατά συνέπεια, το τρίτο πρωτόκολλο αλιείας, για τον καθορισμό των όρων αλιείας και, ιδίως, των ποσοστώσεων αλιευμάτων για τα κοινοτικά σκάφη στα ύδατα της Γροιλανδίας για την περίοδο από 1ης Ιανουαρίου 1995 έως 31ης Δεκεμβρίου 2000,ότι οι ποσοστώσεις αυτές μπορούν να χρησιμοποιηθούν από σκάφη που δεν φέρουν τη σημαία κράτους μέλους της Κοινότητας, στο βαθμό που αυτό είναι απαραίτητο για την ορθή εφαρμογή των συμφωνιών αλιείας που έχει συνάψει η Κοινότητα με τρίτες χώρες,ότι η Κοινότητα ενημερώνει τις αρχές που είναι αρμόδιες για τη Γροιλανδία για την αντίδρασή της σε προσφορές που αφορούν συμπληρωματικές δυνατότητες αλιευμάτων, όπως ορίζεται στο άρθρο 8 της συμφωνίας αλιείας, εντός έξι εβδομάδων από την παραλαβή της προσφοράς,ότι, για να διασφαλισθεί αποτελεσματική διαχείριση των διαθέσιμων δυνατοτήτων αλιευμάτων, θα πρέπει να γίνει κατανομή μεταξύ των κρατών μελών μέσω ποσοστώσεων σύμφωνα με το άρθρο 8 του κανονισμού (ΕΟΚ) αριθ. 3760/92,ότι οι αλιευτικές δραστηριότητες που καλύπτονται από τον παρόντα κανονισμό υπόκεινται σε κατάλληλα μέτρα ελέγχου που προβλέπονται στον κανονισμό (ΕΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (3),ότι δεν έχει επιτευχθεί συμφωνία με τις αρχές που είναι αρμόδιες για τη Γροιλανδία για το εάν τα σχετικά αλιευτικά αποθέματα θα υπόκεινται στις διατάξεις του κανονισμού (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (4),ότι, για επιτακτικούς λόγους κοινού ενδιαφέροντος, ο παρών κανονισμός θα πρέπει να εφαρμοστεί από 1ης Ιανουαρίου 1998,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Για το έτος 1998, οι ποσοστώσεις αλιευμάτων της Κοινότητας στα ύδατα της Γροιλανδίας, κατανέμονται όπως ορίζεται στο Παράρτημα.Άρθρο 2 Οι ποσοστώσεις αλιείας που ορίζονται στο Παράρτημα δεν υπόκεινται στους όρους που ορίζονται στα άρθρα 2, 3 και 5 παράγραφος 2 του κανονισμού (ΕΚ) αριθ. 847/96.Άρθρο 3 Εάν οι αρμόδιες αρχές της Γροιλανδίας προσφέρουν δυνατότητες συμπληρωματικών αλιευμάτων, όπως αναφέρεται στο άρθρο 8 της συμφωνίας αλιείας, το Συμβούλιο, μετά από πρόταση της Επιτροπής, αποφασίζει, με ειδική πλειοψηφία, σχετικά με την προσφορά αυτή, εντός έξι εβδομάδων από τη λήψη της.Άρθρο 4 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από 1ης Ιανουαρίου 1998.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 19 Δεκεμβρίου 1997.Για το ΣυμβούλιοΟ ΠρόεδροςF. BODEN(1) ΕΕ L 389 της 31. 12. 1992, σ. 1. Κανονισμός που τροποποιήθηκε από την Πράξη Προσχώρησης του 1994.(2) ΕΕ L 29 της 1. 2. 1985, σ. 9.(3) ΕΕ L 261 της 20. 10. 1993, σ. 1. Κανονισμός που τροποποιήθηκε τελευταία με τον κανονισμό (ΕΚ) αριθ. 2205/97 (ΕΕ L 304 της 7. 11. 1997, σ. 1).(4) ΕΕ L 115 της 9. 5. 1996, σ. 3.ΠΑΡΑΡΤΗΜΑ Κατανομή των ποσοστώσεων αλιευμάτων της Κοινότητας στα ύδατα της Γροιλανδίας για το 1998 >ΘΕΣΗ ΠΗΝΑΚΑ>